burgasdotpro/wikipedia huggingface dataset:
Stratenec (vrch v Malej Fatre)

Stratenec () je vrch Malej Fatry. Nachádza sa v Krivánskej časti pohoria na jej hlavnom hrebeni, približne severne od Vrútok. Z vrcholu je ďaleký výhľad a prechádza ním Medzinárodná diaľková turistická trasa E3.
Poloha.
Nachádza sa v severnej časti pohoria, v centrálnej časti geomorfologického podcelku Krivánska Fatra a jej časti Krivánske Veterné hole. Vrch leží v Žilinskom kraji, na hranici okresov Žilina a Martin a zasahuje na katastrálne územie obcí Krasňany a Sučany. Najbližšími vrcholmi v hlavnom hrebeni je východne ležiaci Malý Kriváň (), od ktorého ho oddeľuje sedlo Priehyb a južne ležiace Biele skaly (), oddelené sedlom Vráta. Severne susedí vrch Príslopok ().
Opis.
Kosodrevinou porastený vrch v strednej časti hlavného hrebeňa Krivánskej Fatry patrí medzi často navštevované miesta, nakoľko ním vedie hlavná hrebeňovka pohoria. Hlavný hrebeň z východného smeru vedie priamo z dominantného Malého Kriváňa, juhozápadným smerom pokračuje cez vrch Suchý () do údolia Váhu. Severozápadné svahy odvodňujú prítoky potoka Kúr do Varínky, juhovýchodné svahy odvádzajú vodu Bielym potokom priamo do Váhu.
Hora je budovaná vápencovými horninami križňanského príkrovu. Celá oblasť je súčasťou Národného parku Malá Fatra, vrchol a úbočia klesajúce do doliny Kúr sú navyše chránené v rámci NPR Suchý. Zo smeru od Krasnian sa v jeho severozápadnom skalnatom výbežku nachádza asi 135 metrov dlhá Stará stratenecká jaskyňa a dlhá Kukurišova jaskyňa, ktoré sú rovnako ako všetky ostatné malofatranské jaskyne, verejnosti neprístupné. Práve skalnatý výbežok Stratenca je predmetom záujmu speleológov. Okrem jaskýň sa tu nachádza aj hlboká priepasť. Toto jeho skalnaté rebro rozdeľuje v závere dolinu Kúr na dve časti, na Kukurišovu dolinu (na sever od rebra) a Prostrednú dolinu (južne od výbežku). Cez skalnatý výbežok nevedie žiaden turistický chodník a pre turistov je teda neprístupný.
Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nadmorská výška vrcholu , čím sa upresnil dovtedy uvádzaný údaj .
Výhľady.
Stratenec s porastom kosodreviny poskytuje z vhodných lokalít ďaleký výhľad na široké okolie. Východný horizont sčasti zakrýva mohutný Malý Kriváň a časť hlavného hrebeňa. Ostatné smery ponúkajú nerušený výhľad a možno tak pozorovať mnohé vrchy Krivánskej Fatry, severnú časť Lúčanskej Fatry, Súľovské vrchy, Javorníky a Kysuckú vrchovinu. Pri vhodných podmienkach možno pozorovať západnú časť Nízkych Tatier, Veľkú Fatru, Vtáčnik, no tiež Oravské, Kysucké a Moravsko-sliezske Beskydy.
2. hokejová liga (Slovensko) 2000/2001

2. hokejová liga (Slovensko) 2000/2001 bola ôsmou sezónou 2. hokejovej ligy. Súťaž bola rozdelená do troch skupín. Prví dvaja z každej skupiny mali postúpiť do nadstavby o postup, ale keďže víťazom skupiny východ sa stalo B-družstvo HK Spišská Nová Ves, ktorého A-tím pôsobil vo vyššej súťaži, miesto neho hralo nadstavbu tretie najlepšie družstvo v skupine západ. Víťazom sa stalo družstvo HK 95 Považská Bystrica ktoré spolu s družstvami HK ŠKP Žilina B a HKm Detva postúpilo do rozširujúcej sa 1. hokejovej ligy.
Žofinka

Žofinka je národná prírodná rezervácia ev. č. 608 neďaleko obce Dvory nad Lužnicí v okrese Jindřichův Hradec. Oblasť je pod správou CHKO Třeboňsko.
Dôvodom ochrany je ochrana európsky významného rozľahlého prechodového rašeliniska a rašelinného lesa s reliktnými spoločenstvami rastlín a živočíchov.
Časť rašeliniska bola už zásahom človeka v minulosti poškodená odvodňovaním. V súčasnosti, v rámci riadenej starostlivosti dochádza k zaslepovaniu odvodňovacích rýh a kanálov a vytváraniu menších jazierok, čo by malo mať za následok obnovu rašelinotvorného procesu.
Zoznam chránených území v okrese Jindřichův Hradec

Toto je zoznam chránených území v okrese Jindřichův Hradec aktuálny k septembru roku 2016, v ktorom sú uvedené chránené územia v oblasti okresu Jindřichův Hradec.
Antonov An-12

Antonov An-12 (v kóde NATO: „Cub“) je štvormotorové turbovrtuľové transportné lietadlo vyvinuté v Sovietskom zväze v 50. rokoch 20. storočia, ktoré je vďaka svojej podobe s lietadlom Lockheed C-130 Hercules často označované ako sovietsky C-130. Antonov An-12 je vojenskou verziou civilného An-10.
Vznik a vývoj.
Po mnoho rokov bol Antonov An-12 hlavným typom stredného nákladného lietadla východného bloku a ekvivalentom amerického stroja Lockheed C-130 Herkules. Prototyp An-12 sa po prvýkrát vzniesol v roku 1958, pričom do služby v dopravnom letectve vzdušných síl ZSSR (VTA), bol zavedený v roku 1959. Základná nákladná verzia, An-12BP, dostala v NATO kódové označenie „Cub“. Táto základná verzia bola vo veľkých množstvách exportovaná do krajín spriatelených so Sovietskym zväzom ale aj neutrálnych. Prvým veľkým odberateľom týchto strojov bola India. Spolu bolo postavených 1 243 kusov An-12, pričom výroba sa skončila v roku 1972. Napriek tomu, že v Rusku bol čiastočne nahradený strojom Iliušin Il-76, zostáva v službe stále značný počet An-12 a piloti plány na nahradenie prúdovými dopravnými strojmi pokladajú za predčasné. Miernymi modifikáciami vznikol v Číne z An-12 stroj Šen-si Jün-8, ktorý sa tam ešte stále vyrába, jeho prototyp vzlietol po prvýkrát v decembri 1974. Hlavným používateľom tejto verzie je Čína, no bola predaná aj do Sudánu, Srí Lanky a Mjanmarska.
Konštrukcia.
Stroj Antonov An-12 je celokovovej konštrukcie, s pretlakovými priestormi pre posádku a pasažierov. Jeho nákladový priestor nie je pretlakový. Jeho nosnosť je nákladu, vrátane malých bojových obrnených vozidiel, bojových vozidiel pechoty alebo 60 parašutistov v svojom nákladovom priestore. Nie je vybavený žiadnou internou nakladacou rampou, preto na nakladanie a vykladanie musí byť použitá samostatná rampa. An-12 je schopný štartovať z nespevnených letísk a plôch a taktiež môže byť osadený lyžami pre operácie na snehu.
Nasadenie.
Vojna Indie s Pakistanom 1971.
Vo vojne v roku 1971 medzi Indiou a Pakistanom mali An-12 za úlohu napádať pakistanské vojská a pancierové vozidlá. India prestavala niektoré An-12BP na provizórne bombardovacie lietadlá. Zo zadných otvorov bolo zhadzovaných 16 ton bômb na paletách. 
An-12 v Česko-Slovensku.
Vo vzdušných silách Československej ľudovodemokratickej armády slúžili 2 stroje Antonov An-12BP. Zo ZSSR prileteli dňa 18. 12. 1980. Boli im pridelené registračné čísla "2105" a "2209". Po rozdelení pripadlo Česku aj Slovensku po jednom stroji. Česko svoj "An-12BP" predalo v roku 1997 spoločnosti "Air Sofia". Slovenské vzdušné sily používali svoj "An-12BP" do roku 1999, kedy ho odkúpila spoločnosť "Tirmavia" z Moldavska. Dnes slúži vo vzdušných silách Angoly.
Meandre Lužnice

Meandre Lužnice sú prírodná rezervácia ev. č. 1721 neďaleko obce Majdalena v okrese Jindřichův Hradec. Oblasť spravuje AOPK ČR Správa CHKO Třeboňsko.
Objektom ochrany je dlhý, prirodzený tok Lužnice so sieťou slepých ramien a tôní.
Na Ivance

Na Ivance je prírodná rezervácia ev. č. 1925 neďaleko obcí Cep a Suchdol nad Lužnicí v okrese Jindřichův Hradec. Oblasť spravuje AOPK ČR Správa CHKO Třeboňsko.
Objektom ochrany sú meandrujúci tok rieky s ramenami, lužné a zmiešané porasty s borovicou.
Iris Szeghy

Iris Szeghy (* 5. marec 1956, Prešov) je slovenská hudobná skladateľka.
Kariéra.
Študovala na košickom Konzervatóriu a na VŠMU v Bratislave. Aktuálne žije a tvorí vo Švajčiarsku. Iris Szeghy absolvovala niekoľko študijných pobytov v zahraničí, okrem iného v Budapešti, vo Varšave, na University of California v San Diegu či v Amsterdame.
Dielo.
Výber z tvorby:
Výtopa Rožmberka

Výtopa Rožmberka je prírodná rezervácia ev. č. 1725 neďaleko Třebone v okrese Jindřichův Hradec. Oblasť spravuje Agentúra ochrany prírody a krajiny ČR Správa CHKO Třeboňsko.
Objektom ochrany je rozľahlý komplex litorálnych porastov rybníka a mokrých lúk so vzácnymi spoločenstvami.
Svetová séria

Svetová séria () je označované finále play-off severoamerickej bejzbalovej ligy Major League Baseball. Hra sa každý rok v októbri. Vo Svetovej sérii sa stretávajú víťazné tímy "American League" a "National League". Legendárnym víťazom je klub New York Yankees, ktorý vyhral 27-krát. 
Výsledky Svetovej série.
Následujúca tabuľka obsahuje výsledky jednotlivých Svetových sérií od roku 1903. Zvyčajne sa hralo na štyri víťazné zápasy (výnimkami sú roky 1903, 1919, 1920 a 1921, keď bolo k ukončeniu série treba päť víťazných zápasov). Niektoré odkazy v tabuľke sú zdanlivo nezmyselnéukazujú na úplne iný klub, než aký je názov tabuľke. To je dané sťahovaním a premenovávaním klubov MLBnapríklad "Washington Senators" je skorším názvom dnešného klubu Minnesota Twins.
Zoznam tímov MLB podľa účasti vo Svetovej sérii

Nasledujúca tabuľka obsahuje zoznam tímov Major League Baseball zoradený podľa počtu účastí tímu vo Svetovej sérii. Pri tíme je uvedené ich súčasné meno (a to aj v prípadoch, keď sa zúčastnili Svetovej série pod iným menom).
Cape Cod

Cape Cod (doslova "Mys Cod") je pobrežný pás a mys v najvýchodnejšej časti štátu Massachusetts v Spojených štátoch.
Panský diel

Panský diel () je výrazný hôľnatý vrch v Starohorských vrchoch. Leží nad obcou Špania Dolina, približne severne od Banskej Bystrice.
Poloha.
Nachádza sa v západnej polovici pohoria, v Banskobystrickom kraji, na území okresu Banská Bystrica a v katastrálnom území obce Špania Dolina. Leží nad Sásovskou dolinou, v ochrannom pásme Národného parku Nízke Tatry. Najbližším sídlom je na severnom úpätí situovaná Špania Dolina, západne leží Uľanka, južne Banská Bystrica a východným smerom Baláže.
Opis.
Panský diel je súčasťou hrebeňa, ktorý vedie od Kozieho chrbta cez Kečku a Jelenskú skalu nad Banskú Bystricu, kde ho zakončuje pahorok Bučičie (). Západne susedí Suchý vrch () a Končitý vrch (), južne je sedlom oddelený Horný diel () a Hrádok (), východne Malý diel () a severne vrch Žiare () a Jelenská skala (). Masív leží v povodí Hrona; východné svahy odvodňuje Nemčiansky potok, južné Sásovský potok a severozápadné Banský potok. Vrcholom vedie značený turistický chodník zo Španej Doliny a Sásovej.
Z diaľky viditeľný vrch je známy lyžiarskymi vlekmi ale i lokálnymi vysielačmi rozhlasových staníc pre Banskú Bystricu. Na severnom úbočí sa nachádza športové centrum "Šachtičky", ktoré ponúka napríklad jazdu na koni, detské ihrisko, reštauráciu a vyhliadkovú vežu. V stredisku sa nachádza "Hotel Šachtička" a v zimnom období je tu prevádzkované lyžiarske stredisko.
Výhľady.
Hôľnatý vrchol a poloha na okraji pohoria umožňujú zaujímavý kruhový výhľad. Viditeľná je veľká časť Starohorských vrchov, Zvolenská kotlina, Horehronie i mesto Banská Bystrica. Pri vhodných podmienkach možno pozorovať aj Nízke Tatry, Veporské vrchy, Poľanu, Ostrôžky, Javorie, Štiavnické a Kremnické vrchy a Veľkú Fatru.
Vysielač Panský diel.
Na vrchu sa nachádzajú tri vysielače rozhlasu, TV a GSM signálu, ktoré pokrývajú okolie Banskej Bystrice, časť Zvolenskej kotliny a Horehronia. Od 17. októbra 2017 z tejto lokality niekoľko rokov vysielal aj DAB multiplex spoločnosti Avis. Na kanáli 10B je s výkonom 3 kW šírených deväť rozhlasových staníc.
Šírený program.
FM vysielač šíri signál dvoch súkromných rádií:
Plochý motor

Plochý motor je typ viacvalcového piestového spaľovacieho motora, ktorý má osi valcov umiestnené v jednej rovine a táto rovina je kolmá na os kľukového hriadeľa alebo kľukových hriadeľov pri viachriadeľových motoroch. 
Ploché motory.
Z uvedenej definície medzi ploché motory patria:
Plochý motor vs. motor s protiľahlými valcami.
Označenie plochý motor je nesprávne ale často používané pre viacvalcový (viac ako 2 valce) motor s valcami umiestnenými vodorovne v dvoch radoch oproti sebe a kľukovým hriadeľom medzi nimi. Táto nepresnosť vyplýva z doslovného prekladu anglického výrazu "flat engine" používaného v anglickej terminológii pre tieto typy motorov. Podľa STN sa takýto motor správne nazýva motor s protiľahlými valcami .
Lorenzetti

Lorenzetti je priezvisko, napr.:
Čierťaž (1 204,3 m n. m.)

Čierťaž () je vrch vo Veporských vrchoch, krajinnom celku Slovenského rudohoria. Leží nad obcou Predajná, približne západne od Brezna.
Poloha.
Nachádza sa v severozápadnej časti Veporských vrchov, v geomorfologickom podcelku Čierťaž. Leží v Banskobystrickom kraji, na hranici okresov Banská Bystrica a Brezno a zasahuje na katastrálne územie obce Brusno a Predajná. Najbližšími sídlami sú východne situované Osrblie a severne ležiaca Predajná, severovýchodne sa nachádza Podbrezová, severozápadne Nemecká a Brusno a juhozápadne Ľubietová a Strelníky.
Opis.
Čierťaž leží na severozápade Veporských vrchov, v hrebeni, vedúcom severným smerom z vrchu Vepor () cez Kolbu (). Východne sa nachádza Čelno (), Smolová (), Mitrová (), Gajdoška (), Kraklová () a Veľké Čelno (), južne Gazdov (), Jeleňová (), Ostrý grúň (), Vepor (), Hrb (), Žliabky () a Kolba (), západne Muráň (), Brzáčka (), Holý vrch () a Rakytovec () a severne Babiná () a Hole (). Oblasť patrí do povodia rieky Hron; juhovýchodné svahy odvodňuje potok Čelno, juhozápadné Brusnianka a severné potok Oselné. Popod vrchol vedie traverzom značená turistická trasa.
Výhľady.
Vrchol pokrýva súvislý lesný porast, ktorý neumožňuje rozhľad. Z lokalít s riedkou vegetáciou je možné pozorovať okolité vrchy Veporských vrchov, Poľanu, Štiavnické vrchy, Kremnické vrchy, Veľkú Fatru a Nízke Tatry.
Javorie (vrch v rovnomennom pohorí)

Javorie () je najvyšší vrch pohoria Javorie na strednom Slovensku. Nachádza sa približne juhozápadne od Detvy a tvorí dominantu okolia.
Poloha.
Z diaľky viditeľný vrch sa nachádza v Javorianskej hornatine, v južnej časti pohoria Javorie, geomorfologického celku Slovenského stredohoria. Leží v okrese Zvolen, nad obcami Vígľašská Huta-Kalinka, Stará Huta a Horný Tisovník. Jeho vrcholom prechádza hranica vojenského výcvikového priestoru Lešť, do ktorého katastrálneho územia patrí. Na zalesnený vrchol nevedú značkované chodníky a prítomnosť vojenského priestoru sťažuje jeho dostupnosť. Susednými vrchmi sú na juhovýchode Sokolovo bralo (), na juhozápade Vysoká (), západe Homôľka () a severe Makytová ().
Opis.
Mohutný masív dominuje tejto časti pohoria. Prevažná časť vrchu je pokrytá lesom, menšie oblasti na severných svahoch sú však bez porastu. Jeho severné svahy sú pramennou oblasťou rieky Tisovník, ktorá obteká východné úpätie Javoria a pokračuje do Ipľa. Juhozápadnú časť masívu odvodňujú prítoky riečky Koprovnica, ktorá smeruje do Starej rieky, čoby prítoku Tisovníka. 
Výhľady.
Zo zalesneného vrcholu sú len veľmi obmedzené výhľady, no menšie horské lúky a poľany v dostupnej časti vrchu umožňujú zaujímavé horizonty. Pozorovateľné sú najmä susedné vrchy a blízke pohoria, no pri vhodnej lokalite a dohľadnosti možno sledovať i vzdialený Vtáčnik, Štiavnické a Kremnické vrchy, Veľkú Fatru, Ďumbierske Tatry či Poľanu. Južným smerom sú viditeľné viaceré vrchy na maďarskom území.
Prístup.
Na vrchol nevedie značkovaný chodník, no severne od vrchu prechádza červeno značená Rudná magistrála zo Zaježovej do Starej Huty. Z nej možno odbočiť a lesom vystúpať na severnú, prístupnú časť Javoria.
Soví les (Česko)

Soví les je prírodná pamiatka ev. č. 1843 neďaleko obce Třeboň v okrese Jindřichův Hradec. Oblasť spravuje AOPK ČR Správa CHKO Třeboňsko.
Objektom ochrany je starší lesný porast na rašeline s veľkou druhovou, vekovou a priestorovou diverzitou drevín. V minulosti bolo toto územie hospodársky využívané. Hospodárenie je v súčasnej dobe obmedzené iba na drobné zmeny, týkajúce sa štruktúry porastov s dôrazom na zachovanie vtáčích druhov.
Rašelinisko Pele

Rašelinisko Pele je prírodná rezervácia ev. č. 1683 neďaleko obce Chlum u Třeboně v okrese Jindřichův Hradec. Oblasť spravuje AOPK ČR Správa CHKO Třeboňsko.
Objektom ochrany je rašelinisko v počiatočnom štádiu vývoja na prítokoch rybníka Vydýmača.
Buitreraptor

Buitreraptor bol rod malého dravého dinosaura z čeľade Dromaeosauridae, žijúceho v období vrchnej kriedy (asi pred 94 miliónmi rokov) na území dnešnej Južnej Ameriky. Typový a tiež jediný známy druh rodu je Buitreraptor gonzalezorum. 
Opis.
Buitreraptor má niektoré odlišné telesné znaky od typického dromaeosaura zo Severnej Ameriky a to predovšetkým štíhly rypák a čeľuste so zasadenými úzkymi, dovnútra zahnutými zubami. Z tohto vedci, ktorí ho pôvodne opísali došli k záveru, že tento dinosaurus nebol lovec relatívne veľkých zvierat, ako niektoré iné dromaeosaury, ale skôr lovec malých zvierat, ako sú jašterice a cicavce. Predné končatiny Buitreraptora boli dlhé a zakončené troma prstami. Prsty boli proporciálne kratšie ako u iných dromaeosaurov, ale v podstate rovnako dlhé na rozdiel od väčšiny svojich príbuzných, ktorí mali prsty rôznych dĺžok.
Paleobiogeografia.
Iné známe dromaeosaury z južných kontinentov sú Neuquenraptor, Austroraptor a Unenlagia z Južnej Ameriky, Rahonavis z Madagaskaru a neidentifikované dromaeosaurie zuby z Austrálie. Tieto objavy v južnej pologuli pomohli vedcom objasniť, že čeľad Dromaeosauridae bola rozšírená po celom svete. Dôkazy naznačujú, že dromaeosaury sa najprv objavili počas jurského obdobia, kedy všetky kontinenty boli oveľa bližšie k sebe, než je tomu dnes. S objavom Buitreraptora vedci navrhli, že dromaeosaury sa vyvinuli niekedy pred 180 miliónmi rokov, keď sa rozpadávala Pangea.
Objav a pomenovanie.
Buitreraptor pochádza zo súvrstvia Candeleros, čo je známe nálezisko skamenelých kostí, tiež nazývane "La Buitrera". Hoci sú fosílie dinosaurov v tejto lokalite veľmi zriedkavé, našli sa tu pozostatky Giganotosaura, jedného z najväčších známych mäsožravých dinosaurov.
Rodové meno je odvodené zo španielskeho slova "buitre" (sup) a "raptor" (lupič). Okrem toho, oblasť, v ktorej boli nájdené jeho pozostatky sa nazýva "La Buitrera".
Rhythmbox

Rhythmbox je slobodná aplikácia s otvoreným zdrojovým kódom na prehrávanie a organizovanie hudby určená pre prostredie Gnome, ktorá sa podobá na aplikáciu iTunes. 
Zdroje.
Slovenský návod k programu
Zapaľovacia sviečka

Zapaľovacia sviečka je nevyhnutná súčiastka zážihového motora; je to elektrické zariadenie, ktoré je v hlave každého valca niektorých spaľovacích motorov a zapaľuje stlačené palivá ako aerosól, benzín, etanol a skvapalnený ropný plyn pomocou elektrickej iskry. Zapaľuje stlačenú zmes paliva so vzduchom vo valci a tým inicializuje reťazovú reakciu spaľovania zmesi po ktorej nastáva expanzia plynov čo uvádza piest do pohybu. Zapaľovaciu sviečku tvorí stredná a vonkajšia elektróda upravená tak, aby mohla byť vložená do pracovného priestoru zážihového motora. Strednú elektródu obklopuje izolátor, ktorého spodná časť je zalisovaná do oceľového plášťa sviečky, ktorý je opatrený závitom na zaskrutkovanie sviečky do hlavy valca a vo svojej spodnej časti je vytvarovaný do vonkajšej elektródy.
História.
Prvé patenty na zapaľovacie sviečky podali Nikola Tesla (1898), Frederick Richard Simms (1898) a Robert Bosch (1898), ako vynálezca je uvádzaný Karl Benz. Masové použitie zapaľovacej sviečky umožnil až vynález zapaľovania pomocou magneta, ktorého bola sviečka súčasťou, a ktorý vymyslel Boschov inžinier Gottlob Honold v roku 1902.
Ján Kapistránsky

Svätý Ján Kapistránsky alebo Ján Kapistrán () (* 24. jún 1386, Capestrano – † 23. október 1456, Iloku) bol taliansky františkánsky mních.
Život.
Po rodinnej tragédii študoval právo v Perugii, kde sa v roku 1413 stal sudcom. Počas nepokojov sa dostal do väzenia, odkiaľ sa následne pokúsil ujsť. Pri úteku si však zlomil nohu a opäť ho uväznili. Vo väzení mal údajne videnie sv. Františka z Assisi. Po tom ako sa dostal na slobodu, vstúpil 4. októbra 1416 do františkánskeho rádu. Stal sa z neho známy kazateľ. Ľudia ho označovali ako svätca a prosebníka. Ján veľa cestoval nielen po Taliansku, ale aj po ostatných európskych krajinách. Okrem toho zmieroval odpadlíkov s Cirkvou. Ján Kapistránsky stál spolu s kardinálom Juanom de Carvajalom a Jánom Huňadym na čele vojska, ktoré bojovalo proti Turkom pri Belehrade 14. - 22. júla 1456 a zastavilo ich ďalší postup.
Uctievanie.
Jána blahorečil pápež Lev X. v roku 1514, ale jeho úcta bola obmedzená iba na sulmonskú diecézu. V roku 1622 jeho úctu pápež Gregor XV. rozšíril na celú Cirkev. Za svätého ho vyhlásil pápež Alexander VIII. v roku 1690. V Rímskokatolíckej cirkvi je pripomínaný 23. októbra.
Ikonografické zobrazenia znázorňujú Jána Kapistránskeho s krížom a zástavou v ruke, s hostiou so znakmi JHS.
Quattro (systém pohonu 4x4)

quattro je obchodná značka automobilky Audi AG a označuje technológie a systémy pohonu 4 × 4 používané v konkrétnych modeloch automobilov Audi.
Slovo "quattro" je registrovaná obchodná značka Audi AG, dcérskej spoločnosti koncernu Volkswagen Group.
Quattro bol prvýkrát predstavený v roku 1980 v modeli Audi Quattro so stálym pohonom 4 × 4 (často označovanom ako "Ur-Quattro"). Termín quattro je odvtedy aplikovaný na každý 4WD model. Vzhľadom na nomenklatúru práv, ktoré vychádzajú z ochrannej značky, slovo quattro je vždy písané s malým "q" na počesť svojho bývalého menovca.
Ostatné automobilky v rámci koncernu Volkswagen Group používajú rôzne ochranné značky pre svoje 4WD automobily. Zatiaľ čo Audi vždy používalo názov "quattro", automobily značky Volkswagen používali spočiatku názov "syncro", ale odnedávna používa názov "4Motion". Škoda používa jednoduchý názov "4 × 4" za názvom modelu, pričom Seat používa len "4".
Sandavágurský kameň

Sandavágurský kameň (FR 2 M) je runový kameň, ktorý sa objavil v meste Sandavágur na Faerských ostrovoch v roku 1917. Dnes stoji v Sandavágurskom kostole.
Nápis na kameni hovorí o mužovi menom Torkil Onundarson z Rogalandu v Nórsku, ktorý ako prvý osadník zabral územie okolo mesta Sandavágur. Nie je isté, či bol úplne prvý, ale iste patril k prvým vikingským osadníkom tejto oblasti. Jazyk i runové písmo je germánske nárečie stará severčina okolia Rogalandu v 13. storočí.
Bojová loď

Bojová loď môže byť:
Stala sa nám láska

Stala sa nám láska je druhý štúdiový album slovenskej rockovej skupiny Burčiak z roku 1989. Ako speváci na ňom hosťujú viacerí slovenskí interpreti. Na albume sa ako hráč na klávesové nástroje i ako skladateľ predstavil maďarský hudobník Gábor Presser.
Autorstvo.
Hudba:
Texty:
Rašelinisko Hovízna

Rašelinisko Hovízna je prírodná rezervácia ev. č. 1726 neďaleko obce Ponědrážka v okrese Jindřichův Hradec. Oblasť spravuje AOPK ČR Správa CHKO Třeboňsko.
Objektom ochrany je významné rašelinisko s cennými spoločenstvami rastlín i živočíchov.
Agentúra ochrany prírody a krajiny ČR

Agentúra ochrany prírody a krajiny ČR je organizačná zložka štátu, zriadená Ministerstvom životného prostredia Českej republiky. 
Štruktúra a činnosť.
Štruktúra.
AOPK tvorí riaditeľstvo so sídlom v Prahe a 36 regionálnych pracovísk. AOPK ČR zamestnáva v súčasnej dobe viac než 600 zamestnancov. 
Riaditeľstvo AOPK ČR sa člení na štyri sekcie a to Sekciu ochrany prírody a krajiny, Sekciu dokumentácie prírody a krajiny, Sekciu informatiky a Sekciu ekonomicko-prevádzkovú.
Od 1. januára 2010 ju tvorí celkom 36 regionálnych pracovísk, 12 krajských stredísk (Brno, České Budějovice, Havlíčkův Brod, Hradec Králové, Karlovy Vary, Olomouc, Ostrava, Pardubice, Plzeň, Praha a Střední Čechy, Ústí nad Labem a Zlín), 
23 správ CHKO (Beskydy, Bílé Karpaty, Blaník, Blanský les, Broumovsko, České středohoří, Český kras, Český les, Český ráj, Jeseníky, Kokořínsko, Křivoklátsko, Labské pískovce, Litovelské Pomoraví, Lužické hory, Moravský kras, Orlické hory, Pálava, Poodří, Slavkovský les, Třeboňsko, Žďárské vrchy a Železné hory a jedno zlúčené pracovisko správy CHKO a krajského strediska (Správa CHKO Jizerské hory a krajské stredisko Liberec).
Činnosť.
Zaisťuje metodickú, dokumentačnú, informačnú, výchovno-vzdelávaciu, vedeckovýskumnú a poradenskú činnosť v oblasti starostlivosti o prírodu a krajinu.
Predmet činnosti.
Predmetom činnosti organizácie je:
Medzi nové dlhodobé prioritné úlohy patrí zaistenie monitoringu stanovísk a druhov v európskom záujme a zvyšujúci sa podiel na distribúcii prostriedkov z národných a celoeurópskych dotačných programov. Niektoré zdroje uvádzajú že AOPK má garanciu za prípravu návrhu európsky významných lokalít a vtáčích oblastí v rámci tzv. celoeurópskej sústavy chránených území NATURA 2000. Za celkovú prípravu sústavy NATURA 2000 však zodpovedá Ministerstvo životného prostredia, ktoré iba poverilo prípravou odborných podkladov Agentúru ochrany prírody a krajiny.
Rašelinisko Kyselov

Rašelinisko Kyselov je prírodná pamiatka v okrese Český Krumlov. Nachádza sa na Šumave vo Vltavickej brázde, juhozápadne od osady Dolní Vltavice. Je súčasťou CHKO Šumava.
Objektom ochrany sú rastlinné a živočíšne spoločenstvá ktoré vznikli prirodzeným vývojom na ploche v minulosti vyťaženého rašeliniska.
Rašelinisko Klenová

Rašelinisko Klenová je prírodná pamiatka ev. č. 2220 neďaleko obce Nová Bystřice v okrese Jindřichův Hradec. Oblasť spravuje Agentúra ochrany prírody a krajiny ČR.
Dôvodom ochrany je zachovanie mokraďových biotopov, predovšetkým lúčneho rašeliniska s radom rastlinných a živočíšnych druhov a spoločenstiev.
Rašelinisko Mosty

Rašelinisko Mosty je prírodná pamiatka ev. č. 2221 neďaleko obce Kunžak v okrese Jindřichův Hradec. Oblasť spravuje Agentúra ochrany prírody a krajiny ČR.
Dôvodom ochrany je zachovanie mokraďových biotopov, predovšetkým lúčneho rašeliniska a pobrežia rybníka s radom rastlinných a živočíšnych druhov a spoločenstiev.
Futbal na Letných olympijských hrách 2012

Futbal na Letných olympijských hrách 2012 zahŕňa dva turnaje:
Hrá sa v Londýne a v ďalších piatich mestách Spojeného kráľovstva vrátane Škótska a Walesu. Finále mužov aj žien sa uskutoční na štadióne Wembley v Londýne. V kategórii mužov je podľa predpisov FIFA obmedzený vekový limit hráčov do 23 rokov s tým, že na súpiskách jednotlivých tímoch môžu byť nominovaní najviac traja hráči starší ako 23 rokov. Keďže každý zo zúčastnených tímov má na súpiske 18 hráčov či hráčok, obidvoch turnajov sa zúčastňuje spolu 504 futbalistov a futbalistiek.
Žrebovanie turnajov sa uskutočnilo 24. apríla 2012. 
Miesta konania.
Zápasy obidvoch turnajov sa hrajú na týchto šiestich štadiónoch:
Blanko (prírodná rezervácia)

Prírodnú rezerváciu Blanko tvorí rovnomenný lesný rybník, ktorý sa rozkladá na území s rozlohou iba od štátnej hranice s Rakúskom a súčasne juhozápadne od obce Nová Bystřice. Rezervácia, ktorá bola vyhlásená v roku 1998, leží vo výške 596, ukrýva bohatú faunu a flóru a je obklopená ihličnatým lesom s prímesou brezy, jelše a dubu. Na východnom brehu rybníka sa nachádza menšie slatinné rašelinisko. Rezervácia susedí s najlesnatejším regiónom Rakúska, ktorého dediny sú označované za vzdušné kúpele. 
Blanko je domovom ohrozených a chránených druhov rastlín a živočíchov. Okrem iných tu možno nájsť pálku úzkolistú, trsť obyčajnú, ostrice, smlz sivý, Bublinatka nebadanú, smldník močiarny či vŕbu päťtyčinkovú. Lokalitu obýva tiež 20 druhov vážiek, vzácny druh podkôrneho chrobáka, rosnička zelená či hrabavka škvrnitá atď. V okolí hniezdia chriašteľ, kaňa močiarna, kačica chrapľavá a močiarnica mekotavá. 
Po rezervácii bol pomenovaný i lesný penzión Blanko, ktorý sa nachádza na severozápadnom brehu rybníka v priestoroch bývalej colnice.
Crystal Langhornová

Crystal Langhornová (; * 27. október 1986, New York, New York, USA) je americká basketbalistka. 
Hrávala za University of Maryland Terrapins. V roku 2008 bola v drafte vybraná do tímu Washington Mystics do WNBA. Študovala na Willingboro High School v New Jersey a v roku 2004 sa dostala do WBCA All-America Game. Dala 5 bodov a získala ocenenie za najužitočnejšiu hráčku, titul MVP. V roku 2006 pomohla družstvu Terrapins vyhrať NCAA Championship, a v roku 2007 zažiarila na FIBA majstrovstvách sveta do 21 rokov. Bola prvou hráčkou zo ženských aj mužských tímov v histórii University of Maryland, ktorá nastrieľala 2 000 bodov a podarilo sa jej až 1 000 doskokov. Stala sa tak 106-tou hráčkou v histórii NCAA, ktorej sa to podarilo. V súčasnosti hrá v tíme Washington Mystics a v mimosezóne WNBA hrá za klub Dobrí anjeli Košice.
Externé odkazy.
Profil hráča na USA Basketball
MAHLE Powertrain

MAHLE Powertrain je strojársky servis na sto percent vlastnený divíziou MAHLE GmbH. Má sídlo v Northampton v Spojenom kráľovstve a sesterskú spoločnosť v Novi, Michigan v USA, ktorá sa špecializuje na dizajn, vývoj, testovanie a výrobu spaľovacích motorov a poskytuje široké spektrum inžinierskych a výrobných služieb pre svoje globálne zákaznícke centrá. Inžinieri a technický špecialisti z MAHLE Powertrain sú takisto vo výskumných a vývojových centrách v Stuttgarte v Nemecku, São Paulo v Brazílii a v Šanghaji v Číne.
Dňa 1. januára 2005 MAHLE získalo spoločnosť Cosworth Technology Group, ktorá je kompetentná a bola vytvorená v roku 1958 kvôli výrobe vysokovýkonných motorov. Jej začlenenie do skupiny MAHLE a zmena názvu na MAHLE Powertrain dňa 1. júla 2005 otvára možnosti pre dlhodobú spoluprácu.
Stratený svet v podzemí

Stratený svet v podzemí () je prvý diel zo šiestich kníh zo série "Podzemie" autorov Rodericka Gordona a Briana Williamsa.
Filmové spracovanie.
V roku 2011 mal do kín prísť film na motívy tejto knihy, ale vraj bol nedostatok peňazí. Film sa stále odkladá, sľubovaný bol na rok 2012, 2014. Posledný návrh sa týka roku 2017.
Automobilový koncept

Automobilový koncept je automobil vyrobený prevažne vo forme prototypu, určený na prezentáciu novej koncepcie, technológie alebo dizajnu. Je väčšinou štylisticky veľmi odlišný od obyčajných automobilov. Má vlastný tvar a pokročilé moderné technológie. To vyplýva z voľnej vízie dizajnérov a nie z ekonomickej kalkulácie automobiliek.
Dizajnérske firmy ako Bertone, Italdesign Giugiaro, Pininfarina pracujú na konceptoch známych svetových automobiliek. Zvyčajne automobilové koncepty sú predstavované počas veľkých autosalónov (v Ženeve, Frankfurte, Paríži či Detroite).
Havran (sedlo)

Havran () je sedlo v Krahulčích vrchoch, podcelku Považského Inovca, nad mestom Piešťany. Sedlom prechádza hranica medzi Trnavským a Nitrianskym krajom a medzi okresom Piešťany a Topoľčany.
Sedlom vedie dôležitý cestný spoj z Považia na Ponitrie, konkrétne z Piešťan do Radošiny a Topoľčian, cesta II/499.
Branské doubí

Branské doubí je prírodná pamiatka ev. č. 13338 neďaleko obce Třeboň v okrese Jindřichův Hradec. Oblasť spravuje AOPK ČR CHKO Třeboňsko.
Objektom ochrany je krajinný fragment tvorený rozvoľnenými lesnými porastami s poloprirodzenou druhovou skladbou, hlavné zastúpenie má dub letný, jedinci významného vzrastu a veku, je to cenný biotop pre druhy chrobákov a vtákov.
Dědek u Slavonic

Dědek u Slavonic je prírodná pamiatka ev. č. 1777, lokalita Slavonice v okrese Jindřichův Hradec. Správa AOPK České Budějovice. Ide o rybník, ktorý sa nachádza na hornom toku Slavonického potoka. Spoločne s rybníkom Dědek sú chránené ďalšie 3 rybníky v jeho okolí. Jeden v spodnej časti toku a dva v hornej časti. Najhornejší rybník sa volá "Pstruží rybník".
Objektom ochrany je mezotrofný rybník s vysokou druhovou diverzitou fyto i zooplanktónu.
Torhout

Torhout je belgické mesto vo Flámskom regióne v provincii Západné Flámsko.
Obyvateľstvo.
Mesto má približne 19 885 obyvateľov (2010).
2. hokejová liga (Slovensko) 2001/2002

2. hokejová liga (Slovensko) 2001/2002 bola deviatou sezónou 2. hokejovej ligy. Súťaž bola rozdelená do dvoch skupín. Prví z každej skupiny sa stretli vo vzájomných zápasoch o postup do 1. hokejovej ligy. Víťazom sa stalo družstvo HK Ružinov 99 Bratislava, ktoré vo finále porazilo družstvo HK 32 Liptovský Mikuláš B 2:0 na zápasy v sérii hranej na dva víťazné zápasy a postúpilo do 1. hokejovej ligy.
Veurne

Veurne je belgické mesto vo Flámskom regióne v provincii Západné Flámsko.
Obyvateľstvo.
Mesto má približne 11 666 obyvateľov (2010). 
Mestské časti.
Od 1. januára 1977 mesto Veurne pozostáva z týchto častí (bývalých obcí):
Waregem

Waregem je belgické mesto vo Flámskom regióne v provincii Západné Flámsko.
Obyvateľstvo.
Mesto má približne 36 306 obyvateľov (2010). 
Mestské časti.
Od 1. januára 1977 mesto Waregem pozostáva z týchto častí (bývalých obcí):
Wervik

Wervik je belgické mesto vo Flámskom regióne v provincii Západné Flámsko.
Obyvateľstvo.
Mesto má približne 18 134 obyvateľov (2010). 
Mestské časti.
Od 1. januára 1977 mesto Wervik pozostáva z týchto častí (bývalých obcí):
Alveringem

Alveringem je belgická obec vo Flámskom regióne v provincii Západné Flámsko.
Obyvateľstvo.
Obec má približne 4 920 obyvateľov (2010). 
Časti obce.
Od 1. januára 1977 mesto Alveringem pozostáva z týchto častí (bývalých obcí):
Anzegem

Anzegem je belgická obec vo Flámskom regióne v provincii Západné Flámsko.
Obyvateľstvo.
Obec má približne 14 234 obyvateľov (2010). 
Časti obce.
Od 1. januára 1977 mesto Anzegem pozostáva z týchto častí (bývalých obcí):
Ardooie

Ardooie je belgická obec vo Flámskom regióne v provincii Západné Flámsko.
Obyvateľstvo.
Obec má približne 9 053 obyvateľov (2010). 
Časti obce.
Od 1. januára 1977 mesto Ardooie pozostáva z týchto častí (bývalých obcí):
Avelgem

Avelgem je belgická obec vo Flámskom regióne v provincii Západné Flámsko.
Obyvateľstvo.
Obec má približne 9 603 obyvateľov (2010). 
Časti obce.
Od 1. januára 1977 mesto Avelgem pozostáva z týchto častí (bývalých obcí):
Cumulus congestus

Cumulus congestus je druh oblaku, ktorý vzniká v nestabilných oblastiach atmosféry pri konvekcii. Často je charakteristický ostro ohraničenými okrajmi a prudkým vertikálnym vývojom. Cumulus congestus je vytvorený pomocou silného vzostupného prúdu, preto je väčšinou vyšší, než je jeho šírka a jeho vrchol môže dosahovať výšku 6 km. Vzniká väčšinou z oblaku cumulus mediocris, ale môže vzniknúť aj z oblakov altocumulus castellanus alebo stratocumulus castellanus.
Pri dostatočnej nestabilite atmosféry sa vyvíjajú do štádia cumulonimbus calvus. Táto zmena sa prejavuje vznikom jemných, vláknitých alebo pruhovaných vzorov v hornej časti oblaku. Tieto oblaky často vytvárajú zrážky, aj vo veľkom množstve.
Nieuport

Nieuport, neskór Nieuport-Delage, bola francúzska letecká spoločnosť, ktorá pred Prvou svetovou vojnou vyrábala najmä súťažné lietadlá a počas Prvej svetovej vojny a v medzivojnovom období bojové lietadlá.
Signal de Botrange

Signal de Botrange je najvyšší vrchol Belgicka. Nachádza sa na vrchole rozsiahlej bažinatej plošiny Hautes Fagnes v Ardenách a je vysoký 
V roku 1923 bol na vrchole postavený 6 metrov vysoký pahorok s kamenným schodiskom aby poskytol návštevníkom možnosť dosiahnuť výšku V roku 1934 bola postavená kamenná veža a dosiahla výšku Najvyšším vrchom štátu je od roku 1919, kedy boli po Versaillskej zmluve k Belgicku pripojené Malmedy a Waimes. V minulosti bola najvyšším bodom Belgicka časť obce Jalhay s názvom Baraque Michel (dnes je tretím najvyšším bodom v Belgicku).
Falcarius

Falcarius bol rod stredne veľkého vtákovitého dinosaura, žijúceho v období spodnej kriedy (asi pred 121 až 112 miliónmi rokov) na území dnešného Utahu (USA). Pravdepodobne išlo o jedného z vývojovo najprimitívnejších zástupcov skupiny Therizinosauroidea. Jediný druh je Falcarius utahensis. 
Opis.
Tento maniraptor, merajúci 3 až 4 m na dĺžku a 1 m na výšku disponoval mimoriadne predĺženým krkom, malou hlavou, štíhlym telom a dlhým chvostom. Na silne vyvinutých a dlhých predných a zadných končatinách mal 10 až 13 cm dlhé pazúry. V prednej časti čeľustí mal zuby v tvare listov. Predpokladá sa, že bol všežravec a živil sa najmä malými zvieratami (jašterice) a rastlinami.
Blanko

Blanko môže byť:
Severonemecký spolok

Severonemecký spolok () bol spolkový štát (pôvodne 1866 – 1867 vojenský spolok) severonemeckých štátov nachádzajúcich sa severne od rieky Mohan v rokoch 1866 – 1871. 
Bol vytvorený v roku 1866 po rakúsko-pruskej vojne a bol to "de facto" nástupca Nemeckého spolku, hoci zahŕňal len severnejšie položené štáty. Spolok tvoril základ pre budúce Nemecké cisárstvo, bol jeho priamym predchodcom. Hlavnú rolu v spolku malo samozrejme Prusko, ktoré bolo aj majoritnou silou, tak vojensky, ako aj rozlohou, a v spolkovom parlamente malo 17 zo 43 hlasov. V roku 1867 sa z pôvodného vojenského zväzku (konfederácie) stal spolkový štát (federácia).
Súčasťou spolku boli všetky nemecké štáty, resp. štáty, ktoré boli predtým súčasťou Nemeckého spolku, okrem Rakúska, Bavorska, Württemberska, Badenska a južných častí Hessenska. Hessensko (Hessenské veľkovojvodstvo), resp. Hessensko-Darmstadtsko, ktorého severne od rieky Mohan ležiaca polovica sa v roku 1867 tiež stala súčasťou Severonemeckého spolku, bolo spolovice nezávislým štátom a spolovice členom spolku, takže jeho južná časť zostávala mimo. Jediným územím južne od rieky Mohan bolo Hohenzollersko, ktoré v tom období bolo pevnou súčasťou Pruska.
Jeho snem (parlament) zasadal v Berlíne. Jediným prezidentom spolku bol pruský kráľ Viliam I. a kancelárom bol Otto von Bismarck.
Štát prestal existovať, keď bolo 18. januára 1871 v zrkadlovej sále vo Versailles po víťazstve Severonemeckého spolku a spojeneckých juhonemeckých štátov v prusko-francúzskej vojne vyhlásene Nemecké cisárstvo.
Zapaľovanie

Zapaľovanie je:
Facelift

Facelift je, pri výrobe automobilov, menšou kozmetickou zmenou vzhľadu. Počas výroby jedného typu automobilu môže automobilka pristúpiť ku zmene dizajnu. Táto zmena môže byť použitá z dôvodu zjednotenia dizajnu a novšími modelmi alebo použitia novších doplnkov. Ide vlastne o predĺženie "života" modelu aby bol konkurencieschopný do doby, keď príde na trh nová generácia. Technický základ a platforma automobilu ale zostáva rovnaká. Zmeny prebiehajú ako v interiéri tak aj v exteriéri. V rámci faceliftu môže byť upravená aj ponuka pohonných jednotiek.
Albert I. (Belgicko)

Albert I. (celým menom , * 8. apríl 1875, Brusel, Belgicko – † 17. február 1934, Marche-les-Dames) bol od 23. decembera 1909 do 17. februára 1934 tretí kráľ Belgičanov zo sasko-cobursko-gothajskej dynastie.
Bol synovcom belgického kráľa Leopolda II. a otcom kráľa Leopolda III.
Valec (technika)

Valec je nepohyblivá, uzavretá časť piestového stroja, v ktorej sa pohybuje piest konajúci prácu. Môže ísť o súčasť hydraulického zariadenia, čerpadla a hlavne piestového spaľovacieho motora a parného stroja.
V spaľovacom motore sú valce spojené do tzv. bloku valcov so spoločným plášťom - také riešenie sa používa pri kvaplinou chladených motoroch. Pri vzduchom chladených motoroch sú jednotlivé valce nezávisle pripevnené ku kľukovej skrini.
Velký Troubný

Velký Troubný je prírodná pamiatka ev. č. 1776, v lokalite Slavonice v okrese Jindřichův Hradec. Oblasť spravuje Agentúra ochrany prírody a krajiny ČR.
Objektom ochrany je mezotrofný rybník s vysokou druhovou diverzitou fyto i zooplanktónu.
Horní Lesák

Horní Lesák je prírodná pamiatka ev. č. 1956 v okrese Jindřichův Hradec. Ide o rybník nachádzajúci sa na Hamerskom potoku, ktorý ho napája vodou a okolo ktorého sa nachádza prírodné rašelinisko a trasovisko.
Objektom ochrany je rybník a podmáčané lúky s bohatým výskytom obojživelníkov, vzácnych druhov rastlín (ako napr. "Nymphaea candida", "Sparganium minimum", "Carex lasiocarpa", "Lysimachia thyrsiflora"), vzácnych druhov hmyzu, ale jeho populácia bola značne redukovaná vplyvom vypustenia rybníka pre poškodenie výpustného zariadenia, ktoré prebehlo v roku 2000. Počas vypustenia porástla približne štvrtina plochy rybníka druhotným porastom (smlzu kroviskového). Zložité majetkové vzťahy umožnili vykonanie opráv výpustného zariadenia až koncom roku 2002 po zásahu Agentúry na ochranu prírody a krajiny ČR. Počas roku 2002-2003 došlo k čiastočnému odbahneníiu.
V roku 2000 bol v oblasti zaznamenaný výskyt šídlovky zelenej v počte až niekoľko desiatok kusov a v roku 2003 sa objavilo i šidielko - "Coenagrion lunulatum" (asi posledná známa lokalita tohoto druhu v Česku), vážka - "Leucorrhinia pectoralis" a ďalších 11 druhov vážiek. Populácia sa neustále rozrastala, ako potvrdilo posledné sčítanie v roku 2007.
Lovětín

Lovětín môže byť:
Matenský rybník

Matenský rybník je prírodná pamiatka ev. č. 1976 neďaleko obce Ratiboř v okrese Jindřichův Hradec. Oblasť spravuje Agentúra ochrany prírody a krajiny ČR.
Objektom ochrany sú mokraďové biotopy so vzácnou faunou a flórou. Priestor pamiatky zahŕňa i hornú časť rovnomenného rybníka.
Clermontský kódex

Clermontský kódex (iné názvy: Claromontanský kódex, Codex Claromontanus, DP, 06) je grécko-latinský rukopis Nového zákona zo 6. storočia napísaný na pergamene. Rukopis tvorí 533 strán Pavlových listov s rozmermi 24,5 × 19,5 cm. Texty sú písané v jednom stĺpci s 21 riadkami na každej strane. Je uchovaný v Paríži vo Francúzskej národnej knižnici pod označením "Cod. Gr. 107".
Kódex tiež obsahuje ďalšie vzácne listiny a to:
Rukopis bol nájdený kalvínskym učencom Theodorom Bezom v mestečku Clermont na severe Francúzska. Ako prvý ho aj preskúmal a záznamy z niektorých čítaní použil vo svojom vydaní Nového zákona.
Bazilejský kódex

Bazilejský kódex alebo Codex Basilensis (Gregory-Aland no. 07 alebo E) je kódex z 8. storočia, jeden z starších a cennejších biblických rukopisov na svete. Kódex je napísaný v gréčtine na pergamene, v jednom stĺpci na stranu. 
Kódex obsahuje text štyroch evanjelií. Kódex nie je kompletný, skladá sa celkovo z 318 listov. Je vystavený v Universitätsbibliothek Basel (A.N. III 12).
Králek

Králek je prírodná pamiatka ev. č. 2095 neďaleko obce Plasná v okrese Jindřichův Hradec. Oblasť spravuje Agentúra ochrany prírody a krajiny ČR.
Objektom ochrany je populácia kriticky ohrozenej brehovky jednokvetej, prostredníctvom ochrany ekosystému rybníka.
Nemecký špic vlčí

Nemecký špic vlčí (Wolfspitz, Keeshond) patrí do 5. Skupiny FCI – Špice a primitívne plemená, sekcia Európske špice, plemeno Nemecký špic, číslo platného štandardu FCI- 97.
Pôvod.
Je to pomerne staré plemeno, psy tohto typu sa v minulosti v Európe využívali na stráženie dvorov, furmanských vozov a v Holandsku na stráženie lodí pri plavbe v kanáloch.
Počas 2. svetovej vojny došlo k oddeleniu chovu, kým na kontinente sa udržala pôvodná línia vlčieho špica, anglickí chovatelia realizovali svoju predstavu menšieho, kvadratickejšieho psa s bohatšou srsťou – keeshonda. Už dlhšiu dobu dochádza k prelínaniu oboch typov a pôvodný nemecký vlčí špic sa chová už len ojedinele v krajine pôvodu – Nemecku, alebo v Česku.
Vzhľad.
Ide o dlhosrstého psa štvorcového formátu. Vlčí špic je najväčší zo všetkých špicov, podľa štandardu sa jeho výška pohybuje v rozpätí 45 – , pričom sa pri nezmenených proporciách pripúšťa výška až .
Povaha.
Vlčí špic je mimoriadne ostražitý a pozorný. V jeho okolí sa neudeje nič o čom by nevedel. Voči cudzím ľuďom býva ostražitý, ale po zoznámení s nimi ich prijme za svojich. Je fixovaný na svojho pána a veľmi učenlivý. V štandarde sa taktiež píše, že u neho absentuje lovecký pud. Poznatok pochádza predovšetkým z minulosti, keď bol chovaný nemeckými poľovníkmi a rozširovaný medzi majiteľov zastrelených psov, ktoré pytliačili. Túto informáciu je však treba brať s rezervou, keďže sú dobrí strážcovia, majú tendenciu eliminovať hlodavcov a vtáctvo na zverenom teritóriu. Pri prechádzkach prírodou sa veľmi od pána nevzďaľuje a prípadnú stopu sleduje len krátko a hneď sa vráti.
Osrstenie.
Vďaka hustej srsti tvorenej krycou srsťou a podsadou miluje zimu a preto mu celoročný pobyt vonku nerobí problém. Srsť sa zásadne nestrihá, aj v letných horúčavách ho chráni pred prílišným teplom. Má samočistiacu schopnosť, preto jej údržba nie je náročná. Raz týždenne ju treba prečesať, najmä za ušami a bruchu, aby sa netvorili "žmolky". Zvýšenú pozornosť potrebuje jedine pri čistení od bodliačia a rôznych semien trávy, s ktorými si pes nevie sám poradiť.
Výcvik a použitie.
Je ideálnym strážcom, jeho veľkosť už vzbudzuje rešpekt, pričom strava vyjde oveľa lacnejšie ako u veľkých plemien.
Keďže ide o veľmi aktívneho psa, s radosťou Vás bude nasledovať a spolupracovať s Vami. Je dosť temperamentný, preto s tým pri výchove treba počítať. Výcvik treba ukončiť v okamihu, keď to ešte psa baví. Vďaka svojej inteligencii si cviky pamätá už po málo opakovaniach a málokedy ich zabudne, aj keď sa už neprecvičujú.
Zdravotné predispozície.
Vlčie špice patria medzi dlhovekejšie psy, bez problémov sa dožívajú 13 rokov a viac. Je to pomerne zdravé plemeno, nie sú známe žiadne typické ochorenia pre toto plemeno.
Externé odkazy.
psíčkar.sk, vlčí špic
Virgilio Piñera

Virgilio Piñera (* 4. august 1912, Cárdenas, Kuba – † 18. október 1979, Havana, Kuba) bol kubánsky spisovateľ, esejista, básnik a dramatik. V jeho dielach možno nájsť najmä prvky existencializmu a absurdného divadla. 
Život a dielo.
Piñerov otec bol železničným inžinierom a matka učiteľkou. Piñera študoval na Havanskej univerzite, na ktorej však odmietol obhajovať svoju dizertačnú prácu s odôvodnením, že v komisii sedí „banda somárov“, čo mu neskôr spôsobilo ťažkosti zamestnať sa. Piñera bol síce členom literárnej skupiny "Origenes", avšak jeho názory sa mnohokrát odlišovali od zväčša konzervatívnych názorov skupiny. Sám seba neradil k žiadnemu literárnemu, či filozofickému smeru. 
V štyridsiatych rokoch napísal drámy "Electra Garrigó", "Jesus" či "Falsa alarma", ktoré pojednávajú o strachu a absurdite ľudskej existencie. Známy je hlavne zbierkou poviedok "Cuentos fríos" (1956), ktorá vyšla i v českom jazyku ("Studené povídky", Julius Zirkus, 2005) a románom "Pequeñas maniobras" (1963), v ktorom sa hlavný protagonista snaží malými úskokmi vyhýbať akýmkoľvek konfliktom, nepríjemnostiam, rozhovorom, vzťahom s inými ľuďmi.
V päťdesiatych rokoch žil Piñera v Buenos Aires, kde sa zoznámil okrem iných aj s Jorgem Luisom Borgesom a poľským exulantom Witoldom Gombrowiczom. Prestížny časopis "Sur" uverejnil niektoré z Piñerových diel. Piñera sa vrátil na Kubu niekoľko mesiacov predtým, než Fidel Castro prebral nad ostrovom svoju moc.
Piñera stál pri zrode literárneho časopisu "Ciclón", v ktorom okrem iného uverejňoval diela Gidea, Freuda a de Sadea, a v ktorom sa taktiež snažil vyslobodiť homosexualitu z područia a zovretia dogiem. 
11. októbra 1961 sa dostal za kontrarevolučné aktivity, keďže patril k odporcom režimu Fidela Castra a odmietal vstúpiť do strany, a za zločiny proti mravnosti do väzenia, nakoľko slobodne vyjadroval svoju mienku a neskrýval svoju homosexualitu.
Po zvyšok svojho života bol vylúčený zo spoločenského života.
Piñeru nemožno hodnotiť len na základe jeho snahy k otvorenej diskusii o homosexualite. Jeho dielo predstavuje nielen prínos politický, ale hlavne literárny, filozofický a tvorivý.
Motorový chladič (kvapalinové chladenie)

Motorový chladič alebo aj chladič chladiacej kvapaliny je súčasť chladiaceho systému kvapalinového chladenia spaľovacích motorov s vnútorným spaľovaním. Používa sa hlavne v automobiloch, ale aj v lietadlách s piestovými motormi, rušňoch, motocykloch a ostatných podobných prípadoch. Motorový chladič je výmenník tepla typu kvapalina-vzduch. Chladič umožňuje čo najefektívnejšie ochladzovanie chladiacej kvapaliny vzduchom prúdiacim cez chladič. Výmena tepla prebieha v chladiacej mreži chladiča. Ochladená kvapalina sa vracia do bloku motora, kde sa zahreje a vracia sa späť do chladiča. Chladič býva najčastejšie vyrobený z hliníka. Súčasťou chladiča býva aj ventilátor, ktorý cez neho ženie vzduch.
Podobne konštruované chladiče sa používajú aj na chladenie motorového oleja (olejový chladič) a na medzichladenie stlačeného vzduchu (medzichladič), preto môže mať vozidlo aj niekoľko rôznych chladičov.
Beernem

Beernem je belgická obec vo Flámskom regióne v provincii Západné Flámsko.
Obyvateľstvo.
Obec má približne 15 064 obyvateľov (2010). 
Časti obce.
Od 1. januára 1977 mesto Beernem pozostáva z týchto častí (bývalých obcí):
Bredene

Bredene je belgická obec na pobreží Severného mora vo Flámskom regióne v provincii Západné Flámsko.
Obyvateľstvo.
Obec má približne 16 202 obyvateľov (2010).
De Haan

De Haan je belgická obec na pobreží Severného mora vo Flámskom regióne v provincii Západné Flámsko.
Obyvateľstvo.
Obec má približne 12 401 obyvateľov (2010). 
Časti obce.
Od 1. januára 1977 obec De Haan pozostáva z týchto častí (bývalých obcí):
De Panne

De Panne je belgická obec na pobreží Severného mora vo Flámskom regióne v provincii Západné Flámsko.
Obyvateľstvo.
Obec má približne 10 614 obyvateľov (2010). 
Časti obce.
Od 1. januára 1977 obec De Panne pozostáva z týchto častí (bývalých obcí):
Deerlijk

Deerlijk je belgická obec vo Flámskom regióne v provincii Západné Flámsko.
Obyvateľstvo.
Obec má približne 11 262 obyvateľov (2010).
Krvavý a Kačležský rybník

Krvavý a Kačležský rybník je prírodná rezervácia ev. č. 1734 neďaleko obce Člunek v okrese Jindřichův Hradec. Oblasť spravuje Agentúra ochrany prírody a krajiny ČR.
Dôvodom ochrany je zachovanie ekosystémov tvoriacich mimoriadne priaznivé podmienky pre hniezdenie a zhromažďovanie vtáctva. Zanedbateľný nie je ani botanický a krajinotvorný význam tohoto územia.
Dračice (prírodná rezervácia)

Dračice je prírodná rezervácia ev. č. 1966 neďaleko obce Rapšach v okrese Jindřichův Hradec. Oblasť spravuje Agentúra ochrany prírody a krajiny ČR CHKO Třeboňsko.
Objektom ochrany je meandrujúci úsek rieky s významnou flórou a faunou.
Dračice

Dračice môže byť: